মৌলভীবাজার জেলায় প্রায় অর্ধশতাধিক ইটের ভাাটা রয়েছে। কৃষি জমির উর্বর মাটি এনে এসব ভাটায় ইট তৈরি করা হচ্ছে। গ্রামের দরিদ্র কৃষক অর্থাভাবে আবার কেউ কেউ সচেতনতার অভাবে জমির উর্বর মাটি বিক্রি করছেন ইট ভাটায়। অধিকাংশ ভাটায় ধোঁয়া বের হওয়ার  চিমনি থাকলেও বেশ কয়েকটিতে চিমনি দেখা যায়নি। কমলগঞ্জের গ্রামাঞ্চল ও শিক্ষা প্রতিষ্ঠানের পাশেই পরিবেশ অধিদপ্তরের অনুুমতি নিয়ে এভাবেই জমজমাট ইট ভাটার ব্যবসা চলছে। কয়েক বছর ধরে দেশের বিভিন্ন স্থানে ইট বিক্রি করলেও গত দুবছর ধরে ভারতে ইট রফতানি হওয়ায় দেশীয় ইট ভাটার মালিকরা নির্মাণ সামগ্রির সাথে ইটের দাম হু হু করে বাড়িয়ে দিয়েছে। কমলগঞ্জ উপজেলার রাজদিঘীর পাড় এলাকার একটি ইট ভাটার ম্যানেজার ও কুলাউড়া উপজেলার সরিষাতলা এলাকার এএসবি ইট ভাটার মালিক কৃষি জমির উর্বর মাটি দিয়ে তৈরি ইট ভারতে রফতানি হওয়ার কথা স্বীকার করে  বলেন, ভারতে ইট রফতানি হওয়ায় ইটের মূল্য বৃদ্ধি পেয়েছে। এতে ইট ভাটার মালিকরা লাভবান হচ্ছেন। ভারত ইট ক্রয় করায় ৪ হাজার থেকে ৬ ও সাড়ে ৬ হাজার টাকা দরে ইট বিক্রি করা সম্ভব হচ্ছে। চাতলাপুর শুল্ক অফিস সূত্রে জানা যায়, ২০১০ সালের জুলাই থেকে চলতি বছরের মার্চ মাস পর্যন্ত ৭১৯৫ মেট্রিক টন প্রায় ৭ কোটি ২ লক্ষ টাকার ইট রফতানি করা হয়েছে, যা ৯ লক্ষ ৮৯ হাজার ডলার বৈদেশিক মুর্দ্রা অর্জন করেছে।